ओलंपिक विश्व की सबसे बड़ी खेल प्रतियोगिता जहां समूचा विश्व अनेक प्रकार के खेलों में अपने देश के सर्वश्रेष्ठ खिलाड़ियों को भेजता है। ओलंपिक में व्यक्तिगत खिलाड़ी समेत अनेक खेलों की टीमें भी हिस्सा लेती हैं और देश के लिए पदक जीतने का सपना सजाती हुई दुनिया के सबसे बड़े खेल महोत्सव में कदम रखती हैं। जाहिर है जब पूरा विश्व इस प्रतियोगिता में हिस्सा लेता है उस समय 130 करोड़ की जनसंख्या वाले भारत से भी अनेक पदक जीतने की उम्मीद की जाती है। लेकिन यह अभी तक भारत का दुर्भाग्य ही रहा है कि यह देश सिर्फ एक टीम खेल को छोड़कर कभी भी स्वर्ण पदक हासिल नहीं कर सका है। वैसे तो भारत की तरफ से ओलंपिक में व्यक्तिगत रूप में अभिनव बिंद्रा ने 2008 बीजिंग ओलंपिक में स्वर्ण पदक हासिल किया था। लेकिन क्या आपको पता है कि टीम खेल में हॉकी ऐसा खेल था जिसने लगातार भारत की झोली में लगातार छह ओलंपिक स्वर्ण पदक डाले थे।